gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl ja en sv fr de de gl gl gl gl gl gl gl gl gl gl es gl es gl gl gl es gl gl gl gl gl pt gl pt en ca gl gl pt
Vieiros: Galiza Hoxe - O presidente de Sudán tenta fuxir da Xustiza decretando un cesamento do fogo en Darfur
Sábado, 24 de setembro de 2022
A Haia podería pedir o seu arresto
Porén, o principal grupo rebelde rexeitou a proposta de Omar Al Bashir e dixo desconfiar de calquera promesa do gobernante.
Tags: conflito CPI Darfur Omar Al Bashir Sudán
O presidente de Sudán, Omar Al Bashir, anunciou esta cuarta feira un cesamento do fogo unilateral na rexión de Darfur, mais o principal grupo rebelde, o Movemento a prol a Xustiza e a Igualdade, rexeitou se adherir e dixo desconfiar de calquera promesa do gobernante.
Al Bashir fixo o anuncio nun momento en que os xuíces do Tribunal Penal Internacional (TPI), con sede na Haia, estudan a posibilidade de emitir unha orde de arresto contra el polo seu papel na guerra de Darfur.
O presidente lanzou a oferta nunha asemblea sobre o conflito na rexión que se clausurou hoxe logo de case un mes de sesións. A reunión pretendía ser unha conferencia de paz, mais rebeldes e oposición negáronse a participar.
Segundo Al Bashir, o cesamento do fogo "inmediato e incondicional" será supervisado por unha comisión da que formarían parte, entre outras personalidades, representantes da Misión de Paz da ONU e da Unión Africana (UA) en Darfur, no oeste de Sudán.
A proposta inclúe tamén a suspensión, deica fin de ano, da campaña mediática na prensa oficial contra os rebeldes, co fin de "propiciar un ambiente que facilite a organización de conversacións de paz". Outras medida é o estudo de indemnizacións económicas para as vítimas do conflito, que causou arredor de 300 mil mortos e máis de dous millóns de desprazados.
O 1 de maio de 2007, a TPI emitiu ordes de arresto contra o ministro de Asuntos Humanitarios de Sudán, Ahmad Mohamed Harún, e o líder da milicia ianiauid, Ali Kushayb, acusados de cometer crimes de guerra e de lesa humanidade. Ningún deles foi posto aínda a disposición do tribunal internacional.
O goberno sudanés impide a publicación de dous xornais editados na rexión autónoma do sur
O fiscal xeral do Tribunal Penal Internacional pide a detención do presidente de Sudán
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto